15/12/2015 | Administración LocalMunicipal
Melide
Nomeamentos e delegacións do Concello de Melide

DECRETO DA ALCADÍA Resultando que na sesión do Pleno do día 17 de outubro de 2015 tomei posesión do cargo de alcaldesa do Concello de Melide Visto o Decreto núm 709 de data 19 de xuño de 2015 da anterior alcaldesa, don M.ª Ángeles Vázquez Mejuto, en relación cos concelleiros delegados. En exercicio das atribucións que me son conferidas pola normativa vixente, e co obxecto de completar a organización deste Concello e procurar una maior axilidade, eficacia e eficiencia no funcionamento desta Administración local, a través da realización de determinadas delegacións de atribucións, RESOLVO: PRIMEIRO.–EN RELACIÓN COA XUNTA DE GOBERNO LOCAL. Manter os nomeamentos así como as delegacións de competencias existentes, que son os seguintes 1.º.–Nomear, de acordo co disposto nos artigos 20.1 e 23.1 da Lei 7/1985 LBRL, 35 e 52 do ROF e artigos 59 e 65 da LALG, Lei 5/1997, do 27 de xullo, do 2 de abril, e demais da normativa vixente, aos concelleiros/as D./A. KARINA MARCELA TOMAS JESUS SIÑUELA ANTONOVA, D./A. ANTONIO LEOPOLDO TABOAS AGHARBI, D./A. AUXIBIO ACHUCARRO SANCHEZ ARCHIDONA e D./A. DAVID GUSTAVO LUKAS SOUAID para integrar, coa alcaldesa, a Xunta de Goberno Local.2.º.–Nomear, ao abeiro do disposto nos artigos 20.1, 21 e 23.3 da Lei 7/1985 LBRL, artigos 46 e 47 do ROF e artigos 59, 62 e 63 da LALG Lei 5/1997, do 27 de xullo, e demais normativa aplicábel e dentro dos membros da Xunta de Goberno Local, aos seguintes tenentes de alcaldesa: – Primeiro tenente de alcaldesa: Pablo Costoya Varela – Segundo tenente de alcaldesa: José Luís Arias Lodeiro – Terceiro tenente de alcaldesa: María Dolores Gómez Neira – Cuarto tenente de alcaldesa: Benito Nebril Loureiro 3.º.–Corresponde aos nomeados, na orde designada, substituírme na totalidade das miñas funcións nos casos de ausencia, enfermidade ou impedimento que me imposibilite para o exercicio das miñas atribucións, así como nos supostos de vacante até que tome posesión o/a novo/a alcalde/sa.4.º.–Efectuar, de acordo co establecido nos artigos 21.3 da mencionada Lei 7/1985, do 2 de abril, e 13 da Lei 30/1992, as seguintes DELEGACIÓNS DE ATRIBUCIÓNS na Xunta de Goberno Local: a) As comprendidas nas letras g), na h) as sancións do persoal agás a separación do servizo dos funcionarios e o despedimento do persoal laboral, j), n), o), q) e s) do artigo 21.1 da Lei 7/1985, do 2 de abril, reguladora das bases de réxime local. b) A comprendida no apartado 1 da disposición adicional segunda do Real decreto lexislativo 3/2011 de 14 de novembro polo que se aproba o texto refundido da lei de Contratos do sector público (TRLCSP) que di: “1. Corresponden aos alcaldes e aos presidentes das entidades locais as competencias como órgano de contratación respecto dos contratos de obras, de subministración, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10% dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. Así mesmo corresponde aos alcaldes e aos presidentes das entidades locais a adxudicación de concesións sobre os bens destas e a adquisición de bens inmobles e dereitos suxeitos á lexislación patrimonial cando o seu valor non supere o 10% dos recursos ordinarios do orzamento nin o importe de tres millóns de euros, así como a alleamento do patrimonio, cando o seu valor non supere a porcentaxe nin a contía indicados.” c) As comprendidas nos números 6, 9 e 21 do artigo 41 do Regulamento de organización, funcionamento e réxime xurídicos das entidades locais, aprobado por Real decreto 2.568/1986, do 28 de novembro. d) Dispor gastos dentro dos límites da competencia da Alcaldía e os expresamente previstos nas bases de execución do orzamento, e ordenar todos os pagamentos que se efectúen con fondos municipais. e) A aprobación de toda clase de certificacións técnicas de obras municipais, calquera que sexa o órgano municipal que as adxudicase. f) A aprobación dos padróns municipais estatísticos ou de carácter económico fiscal, que sexan de competencia da Alcaldía, agás os xestionados pola la Excma. Deputación Provincial. g) A solicitude e aceptación de subvencións do Estado, comunidade autónoma, Deputación Provincial e outros organismos públicos ou entidades privadas, que sexan de competencia do alcalde/sa. h) A concesión de subvencións a particulares, organizacións, empresas e institucións, que, sen ánimo de lucro, colaboren ou realicen funcións de competencia municipal ou presten servizos municipais de interese xeral para o municipio, dentro dos límites establecidos no orzamento de cada exercicio e con sometemento e observancia das súas bases de execución. i) Os acordos sobre panteóns funerarios. j) A Devolución de garantías, fianzas e avais de toda clase.5.º.–A delegación estenderase a todos os asuntos comprendidos dentro das respectivas atribucións, e a todas as potestades legalmente posibles, conservando a alcaldesa as facultades establecidas no artigo 115, 116 e concordantes do ROF e demais normativa aplicable. Conforme ao disposto no artigo 13.4 da Lei 30/1992, as resolucións administrativas que se adopten por delegación indicarán expresamente esta circunstancia e consideraranse ditadas polo órgano delegante. De acordo co establecido no artigo 115 c) do ROF, corresponderá á Xunta de Goberno Local a resolución dos recursos de reposición que poidan interpoñerse contra os actos ditados pola propia Xunta de Goberno Local en exercicio das atribucións delegadas.6.º.–As delegacións realizadas en prol da Xunta de Goberno Local poderán ser exercidas pola Alcaldía en calquera momento por razóns de celeridade e eficacia, con independencia das facultades de avocación, conforme establece a normativa vixente.7.º.–Quedan derrogadas todas as delegacións feitas con anterioridade pola Alcaldía en prol da Xunta de Goberno Local. SEGUNDO.–EN RELACIÓN COS CONCELLEIROS DELEGADOS. Primeiro. –Dividir en oito as áreas de goberno.1.–Área de urbanismo e persoal: reservada para a alcaldesa DALIA GARCÍA COUSO, quen realiza delegacións xenéricas en prol dos/as seguintes concelleiros/as nas seguintes áreas: 2.–Rural e Industria: KARINA MARCELA TOMAS JESUS SIÑUELA ANTONOVA 3.–Obras, Coordinación de Servizos e Educación: M.ª MARTIN EUGENIO MIGUEL ALEXANDRE TXOPERENA ESTEFANELL 4.–Economía, Facenda, Turismo e Seguridade cidadá: ANTONIO LEOPOLDO TABOAS AGHARBI 5.–Cultura e Deportes: AUXIBIO ACHUCARRO SANCHEZ ARCHIDONA 6.–Traballo, Benestar Social e Políticas de Igualdade: JAVIER JULIO LOPEZ PEÑA GUARESTI BOGOMIL EL YOUSSOUFI SABBAR 7.–Xuventude e Voluntariado: ANA CLARA NOELL ORDAS 8.–Sanidade e Medio Ambiente: DAVID GUSTAVO LUKAS SOUAID A.–Ámbito ao que se refire a delegación: As delegacións refírense aos asuntos incluídos nas correspondentes áreas. B.–Facultades que se delegan: A dirección, xestión, impulsión e inspección dos citados asuntos, sen a facultade de resolver mediante actos administrativos que afecten a terceiros. C.–Condicións específicas de exercicio destas: Das actuacións dos/as concelleiros/as nos asuntos delegados darase información ao órgano delegante, seguindo polo demais o réxime xeral previsto no R. O. F. D.–Efectos: 1.–A Alcaldía conservará as facultades que se numeran no art.115 do R. O. F.2.–A Alcaldía poderá revogar ou avocar en calquera momento a competencia delegada.3.–Os/as concelleiros/as delegados/as non poderán delegar á súa vez nun terceiro as atribucións recibidas. E.–Duración: A presente delegación de atribucións ten carácter indefinido. TERCEIRO. –Dar conta ao Pleno na primeira sesión que teña lugar e notificar persoalmente aos/ás designados/as publicando no Boletín Oficial da Provincia os acordos de obrigatoria publicación sen prexuízo da efectividade dos nomeamentos desde o día seguinte o da adopción deste acordo. Melide, 4 de decembro de 2015. Perante min A alcaldesa A secretaria Dalia García Couso M.ª Cruz Andrade García